2)

Nosaukums ir pilnīgs vai daļējs homonīms nosaukumam, kurš Kopienā jau ir aizsargāts saskaņā ar Padomes Regulu (EK) Nr. 1234/2007 (1), ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula, kurā ir iekļauta kopējā vīna tirgus organizācija), un Eiropas Parlamenta un Padomes Regulu (EK) Nr. 110/2008 (2) par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību, vai ir iekļauts Kopienas noslēgtajos nolīgumos ar vienu no turpmāk minētajām valstīm: — Albāniju (2006/580/EK (3): Padomes 2006. gada 12. jūnija Lēmums par Pagaidu nolīguma par tirdzniecību un ar tirdzniecību saistītajiem jautājumiem parakstīšanu un noslēgšanu starp Eiropas Kopienu, no vienas puses, un Albānijas Republiku, no otras puses (3. protokols par savstarpējām preferenciālām koncesijām dažiem vīniem un par vīnu, stipro alkoholisko dzērienu un aromatizēto vīnu nosaukumu savstarpēju atzīšanu, aizsardzību un kontroli)), — Austrāliju (94/184/EK (4): Padomes 1994. gada 24. janvāra Lēmums par Eiropas Kopienas un Austrālijas nolīguma par vīna tirdzniecību noslēgšanu), — Bosniju un Hercegovinu (2008/474/EK (5): Padomes 2008. gada 16. jūnija Lēmums par to, lai noslēgtu Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Bosniju un Hercegovinu, no otras puses; 7. protokols), — Kanādu (2004/91/EK: Padomes 2003. gada 30. jūlija Lēmums par Eiropas Kopienas un Kanādas nolīguma noslēgšanu (6) par vīna un stipro alkoholisko dzērienu tirdzniecību), — Čīli (2002/979/EK (7): Padomes 2002. gada 18. novembra Lēmums par tā Nolīguma dažu noteikumu parakstīšanu un pagaidu piemērošanu, ar ko izveido asociāciju starp Eiropas Kopienu un tās dalībvalstīm, no vienas puses, un Čīles Republiku, no otras puses), — Horvātiju (2001/918/EK (8): Padomes 2001. gada 3. decembra Lēmums par tāda papildprotokola noslēgšanu, ar ko pielāgo tirdzniecības aspektus, kuri paredzēti Stabilizācijas un asociācijas nolīgumā starp Eiropas Kopienu un tās dalībvalstīm, no vienas puses, un Horvātijas Republiku, no otras puses, lai ņemtu vērā rezultātus, ko puses panākušas sarunās par savstarpējām preferenciālām koncesijām dažiem vīniem, vīnu nosaukumu savstarpēju atzīšanu, aizsardzību un kontroli, kā arī stipro alkoholisko dzērienu un aromatizētu dzērienu nosaukumu savstarpēju atzīšanu, aizsardzību un kontroli), — Bijušo Dienvidslāvijas Maķedonijas Republiku (2001/916/EK (9): Padomes 2001. gada 3. decembra Lēmums par papildprotokola noslēgšanu, ar ko pielāgo tirdzniecības aspektus Stabilizācijas un asociācijas nolīgumā starp Eiropas Kopienu un tas dalībvalstīm, no vienas puses, un Bijušo Dienvidslāvijas Maķedonijas Republiku, no otras puses, lai ņemtu vērā pušu sarunu iznākumu par savstarpējām preferenču koncesijām dažiem vīniem, vīnu nosaukumu savstarpēju atzīšanu, aizsardzību un kontroli, kā arī alkoholisku un aromatizētu dzērienu apzīmējumu savstarpēju atzīšanu, aizsardzību un kontroli), — Meksiku (97/361/EK (10): Padomes 1997. gada 27. maija Lēmums par nolīguma noslēgšanu starp Eiropas Kopienu un Meksikas Savienotajām Valstīm par stipro alkoholisko dzērienu nosaukumu savstarpēju atzīšanu un aizsardzību), — Melnkalni (2007/855/EK (11): Padomes 2007. gada 15. oktobra Lēmums, lai parakstītu un noslēgtu Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Melnkalnes Republiku, no otras puses), — Dienvidāfriku (2002/51/EK (12): Padomes 2002. gada 21. janvāra Lēmums par Nolīguma starp Eiropas Kopienu un Dienvidāfrikas Republiku par vīna tirdzniecību noslēgšanu un Padomes 2002. gada 21. janvāra Lēmums 2002/52/EK (13) par Eiropas Kopienas un Dienvidāfrikas Republikas Nolīguma par stipro alkoholisko dzērienu tirdzniecību slēgšanu), — Šveici (2002/309/EK, Euratom (14): Padomes un attiecībā uz nolīgumu par zinātnisku un tehnoloģisku sadarbību arī Komisijas 2002. gada 4. aprīļa Lēmums par septiņu nolīgumu noslēgšanu ar Šveices Konfederāciju un jo īpaši Eiropas Kopienu un Šveices Konfederācijas Nolīguma par tirdzniecību ar lauksaimniecības produktiem 7. pielikumā), — Amerikas Savienotajām Valstīm (2006/232/EK (15): Padomes 2005. gada 20. decembra Lēmums, lai noslēgtu Nolīgumu starp Eiropas Kopienu un Amerikas Savienotajām Valstīm par vīna tirdzniecību).